Diari Oficial de la Generalitat Valenciana


Sumari del DOGV 6905, del 19-11-2012 (2012/10493)

RESOLUCIÓ de 22 d'octubre de 2012, de la Conselleria Turisme, Cultura i Esport, per la qual s'accepta la donació efectuada per Enrique Fink Hurtado a favor de la Generalitat.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6905

Data del DOGV
:   19-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10025


Data del document
:   22-10-2012

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 22 d'octubre de 2012, de la Conselleria Turisme, Cultura i Esport, per la qual s'accepta la donació efectuada per Enrique Fink Hurtado a favor de la Generalitat. [2012/10228]  
Enrique Fink Hurtado ha tingut la generositat d'oferir a la Generalitat, a títol gratuït, un retrat imprés del rei Alfons XIII de gran valor tècnic, històric i cultural perquè passe a formar part de l'exposició permanent del Museu de la Impremta i de les Arts Gràfiques del monestir de Santa Maria del Puig.   
Vista la proposta de la Direcció General de Patrimoni Cultural, esta donació és del màxim interés per a la Generalitat.  
De conformitat amb el que disposa l'article 43, apartats 1 i 5, de la Llei 14/2003, de 10 d'abril, de Patrimoni de la Generalitat, que establixen que l'acceptació d'herències, llegats i donacions que únicament comprenguen béns mobles correspon al departament o organisme a què es destinen i que en el cas que es referisca a béns mobles integrants del patrimoni cultural valencià, correspon a la conselleria competent en matèria cultural.  
Fent ús de les competències que se li assignen a la Conselleria de Turisme, Cultura i Esport pel Decret 75/2011, de 24 de juny, del president de la Generalitat, i de les funcions que s'atribuïxen al seu titular pel Decret 100/2011, de 26 d'agost, modificat pel Decret 118/2012, de 20 de juliol, del Consell, pel que s'aprova el Reglament Orgànic i Funcional de la Conselleria de Turisme, Cultura i Esport, resolc:  
  
  
Primer  
Acceptar la donació d'Enrique Fink Hurtado realitzada a favor de la Generalitat, d'un retrat imprés del rei Alfons XIII de gran valor tècnic, històric i cultural, de la seua propietat, perquè passe a formar part de l'exposició permanent del Museu de la Impremta i de les Arts Gràfiques del monestir de Santa Maria del Puig, la fotografia i dades tècniques del qual figuren en l'expedient d'esta resolució.   
El valor de l'esmentada donació s'estima en mil cinc-cents euros (1.500).   
  
Segon  
Esta resolució produirà efectes l'endemà de la seua notificació al donant, en els termes que preveuen els articles 58 i 59 de la Llei 30/1992, de 26 de novembre, i l'article 623 del Codi Civil, i a l'efecte de tercers, si és el cas, des de la publicació en el Diari Oficial de la Comunitat Valenciana, en els termes que preveuen els dits preceptes.  
  
La present acceptació serà comunicada a la Conselleria d'Hisenda i Administració Pública.  
  
València, 22 d'octubre de 2012.- La consellera de Turisme, Cultura i Esport: Lola Johnson Sastre.